钦定古今图书集成/明伦汇编/氏族典/第189卷 > 萧慈氏奴
## 钦定古今图书集成/明伦汇编/氏族典/第189卷 > 萧慈氏奴

按《辽史萧惠传》：“惠子慈氏奴，字宁隐，太平初，以戚属
补祗候郎君。上爱其勤慎，升闸撒狨，加右监门卫上
将军。西边有警，授西北路招讨都监，领保大军节度
使。政济恩威，诸部悦附。入为殿前副点检，历乌古敌
烈部详稳。征李谅祚，为统军都监，与西北路招讨使
敌鲁古率蕃部诸军，由北路趋凉州，获谅祚亲属。夏”
人扼险以拒，慈氏奴中流矢卒，年五十一，赠中书门
下平章事。